અને બીજી તરફ આશિયાના નગર સહિતના ખાડી કિનારે આવેલ વિસ્તારોમાં જેમાં રાજીવ નગર અને ઇસ્લામપુરાના 50 થો 60 ઘરોમાં પાણી ભરાય જતાં બહાર નીકળવા માટે હવાતિયાં મારી રહ્યા હતા. વહીવટી તંત્રની કોઈ મદદ ન મળતા લોકોએ સ્વયંભુ સ્થળાંતર કરવાની ફરજ પડી હતી. અને પોતાના કીમતી સમાન સાથે રોડ પર જ સહારો લેવો પડ્યો હતો. નગરમાં ત્રણ યુવાનો પુરના પાણીમાં તણાઇ જતાં એક યુવકનો મોત થયું હોવાની ઘટના અંગે પણ અધિકારીઓ અજાણ રહેતા વહીવટીતંત્રની કામગીરી સામે પ્રશ્નાર્થ ઊભો થયો છે. અધિકારીઓ તો ઠીક બારડોલી નગરપાલિકાના શાસકો પણ આ ગરીબ પ્રજાની વ્હારે નહીં આવતા લોકોમાં ભારે રોષ જોવા મળ્યો હતો. સ્થાનિકોએ વહીવટીતંત્ર અને પાલિકા શાસકો સામે લઘુમતી વિસ્તાર હોવાથી કોઈ રાહત કામગીરી કરવામાં આવી ન હોવાના આક્ષેપ કર્યા હતા. ધોધમાર વરસાદ વરસતો હોવા છતાં વહીવટી તંત્ર ગાઢ નિંદ્રામાં રહેતા લોકોને અચાનક આવી પડેલ પૂરથી મુશ્કેલીનો સામનો કરવો પડ્યો હતો.